इंग्लैंड के खिलाफ दूसरी पारी में भारतीय ओपनर बल्लेबाजों ने टीम को अच्छी शुरुआत दिलाई। पहले विकेट के लिए धवन व राहुल के बीच 60 रन की साझेदारी हुई लेकिन इस जोड़ी का को बेन स्टोक्स ने तोड़ दिया। स्टोक्स ने अच्छी बल्लेबाजी कर रहे लोकेश राहुल को क्लीन बोल्ड कर दिया। राहुल ने 33 गेंदों पर 36 रन बनाए। भारत का दूसरा विकेट शिखर धवन के तौर पर गिरा। धवन को 44 रन के स्कोर पर आदिल राशिद ने बेयरस्टो के हाथों कैच करवा दिया। चेतेश्वर पुजारा ने काफी धैर्य भरी पारी खेली और 208 गेंदों का सामना करते हुए 72 रन बनाए। उन्हें बने स्टोक्स ने एलिएस्टर कुक के हाथों कैच आउट करवाकर पवेलियन भेजा। विराट कोहली ने कप्तानी पारी खेलते हुए 103 रन बनाए। उन्हें क्रिस वोक्स ने एलबीड्ब्ल्यू आउट किया। रिषभ पंत सिर्फ एक रन बनाकर एंडरसन की गेंद पर कुक के हाथों कैच आउट हो गए। अजिंक्य रहाणे को आदिल रादिश ने 29 रन के स्कोर पर क्लीन बोल्ड कर दिया। मो. शमी को आदिल राशिद ने 3 रन पर कुक के हाथों कैच आउट करवा दिया। हार्दिक पांड्या 52 रन बनाकर नाबाद रहे जबकि अश्विन एक रन पर नाबाद रहे। दूसरी पारी में इंग्लैंड की तरफ से आदिल राशिद ने तीन, बेन स्टोक्स ने दो जबकि क्रिस वोक्स व जेम्स एंडरसन ने एक-एक विकेट लिए।